મોરબીઃ આપવાનો આનંદ અને જરૂરિયાતમંદ લોકોને મદદ કરવા સેવાભાવીઓ તત્પર રહેતા હોય છે વિવિધ સેવાકીય સંસ્થા અને સેવાભાવી લોકો સારા કર્યો થકી સમાજમાં સુવાસ ફેલાવી રહયા છે ત્યારે મોરબી તાલુકા પ્રાથમિક શિક્ષણાધિકારી દ્વારા સરકારી શાળાની ૨૦૦ વિદ્યાર્થીનીઓને સ્વેટર અર્પણ કરી પ્રેરણા પૂરી પાડી છે  તાલુકા પ્રાથમિક શિક્ષણાધિકારી શર્મિલાબેન હુંબલે સરકારી શાળામાં અભ્યાસ કરતી બાળાઓને શિયાળાની ઋતુમાં ઠંડીથી રક્ષણ આપત સ્વેટર વિતરણ કરવાનું નક્કી કર્યું હોય અને મોરબીની વિવિધ સરકારી શાળાઓ  માધાપરવાડી કન્યા શાળા,  બુનિયાદી કન્યા શાળા, બાજીરાજબા કન્યા શાળા,વિવેકાનંદ કન્યા શાળા, શકત શનાળા કન્યા શાળા, ધ ગીબશન મિડલ સ્કૂલ, મહેન્દ્રનગર કન્યા શાળા અને પોલીસ લાઈન કન્યા શાળા સહિતની શાળામાં ધોરણ ૧ માં અભ્યાસ કરતી કુલ ૨૦૦ વિદ્યાર્થીનીઓને પચાસ હજારના ખર્ચે સ્વેટર અર્પણ કર્યા છે મોરબી તાલુકાના પ્રાથમિક શિક્ષણ પરિવારના વડા તરીકે ભૂલકાઓની ચિંતા કરી, શર્મિલાબેન હુંબલે પ્રેરણાદાયી કાર્ય કર્યું છે જે બદલ આઠેય શાળાના આચાર્ય, સર્વે શિક્ષકો તેમજ વાલીઓએ શર્મિલાબેનનો ઋણ સ્વીકાર કરેલ છે.